BRR พุ่งพรวด 11% โบรกฯ แนะ “ซื้อเก็งกำไร” เกาะกระแสรุกกัญชง-ลุ้นรายได้โต
BRR พุ่งพรวด 11% โบรกฯ แนะ “ซื้อเก็งกำไร” เกาะกระแสรุกกัญชง ผบห.ส่งซิกรายได้ปีนี้โต ล่าสุดอยู่ที่ 4.26 บาท บวก 0.42 บาท หรือ 10.94% มูลค่าซื้อขาย 4.93 ล้านบาท
BRR พุ่งพรวด 11% โบรกฯ แนะ “ซื้อเก็งกำไร” เกาะกระแสรุกกัญชง ผบห.ส่งซิกรายได้ปีนี้โต ล่าสุดอยู่ที่ 4.26 บาท บวก 0.42 บาท หรือ 10.94% มูลค่าซื้อขาย 4.93 ล้านบาท
18 มี.ค. 2564

ผู้สื่อข่าวรายงานว่า ราคาหุ้น บริษัท น้ำตาลบุรีรัมย์ จำกัด (มหาชน) หรือ BRR ล่าสุด ณ เวลา 10.05 น. อยู่ที่ 4.26 บาท บวก 0.42 บาท หรือ 10.94% สูงสุดที่ 4.36 บาท ต่ำสุดที่ 4.12 บาท ด้วยมูลค่าซื้อขาย 4.93 ล้านบาท

ทั้งนี้ บล.คิงส์ฟอร์ด ระบุในบทวิเคราะห์ว่า แนะนำ “ซื้อเก็งกำไร” หุ้น BRR โดยบริษัทตั้งเป้ารายได้ปี 2564 เติบโต 18% เมื่อเทียบจากปีก่อน โดยได้รับแรงหนุนจากราคาขายน้ำตาลโลกปรับตัวขึ้นสูงสุดในรอบ 4 ปี (ปัจจุบันอยู่ราว 18-19 เซนต์ต่อปอนด์ สูงกว่าในปี63 ที่ 14 เซนต์ต่อปอนด์)
โดยบริษัทเน้นไปที่การเพิ่มมูลค่าด้วยการนำน้ำตาลทรายดิบไปผลิตเป็น Refined Sugar เพื่อ Profit Margin ที่สูงขึ้น สำหรับแผนการดำเนินในช่วง 3 ปีข้างหน้า บริษัทมีแผนที่จะเพิ่มสัดส่วนรายได้ ธุรกิจบรรจุภัณฑ์จากชานอ้อย (วางงบลงทุน 200 ล้านบาท ซื้อเครื่องจักรผลิตเพิ่มอีก 14 เครื่อง) และธุรกิจโรงไฟฟ้า (บริษัทมีความสนใจเข้าร่วมโครงการโรงไฟฟ้าชุมชน Quick Win; คาดประมูลกลางปีนี้)
นอกจากนี้ บริษัทยังอยู่ระหว่างการศึกษา และพิจารณาการลงทุนในกัญชง และกัญชา โดยมองหาการลงทุนตั้งแต่ต้นน้ำไปจนถึงปลายน้ำ